wickkiey/tamil-wikipedia-chunked huggingface dataset:
# திருத்தணி செங்கல்வராயசுவாமி கோயில்

## இறைவன்

இக்கோயிலில் உள்ள இறைவன் செங்கல்வராயசுவாமி கோயில் ஆவார். அவரை செங்கழுநீர் வரை அரையன் என்றும் செங்கல்வராயன் என்றும் அழைக்கின்றனர். இக்கோயில் செங்கல்வராய சுவாமி செங்கழுநீர் விநாயகர் மற்றும் சுப்பிரமணியர் கோயில் என்றும் அழைக்கப்படுகிறது.
# திருத்தணி செங்கல்வராயசுவாமி கோயில்

## சிறப்பு

இம்மலையில் பிறரால் எளிதில் அறியமுடியாதபடி விளங்கும் லிங்கத்திருமேனியே வைப்புத்தல சன்னதியாகக் கூறப்படுகிறது.
# நந்திவரம் நந்தீசுவரர் கோயில்

**நந்திவரம் நந்தீசுவரர் கோயில்** என்பது தமிழ்நாடு மாநிலத்தின் செங்கல்பட்டு மாவட்டத்தில் உள்ள ஒரு தேவார வைப்புத்தலமாகும்.
# நந்திவரம் நந்தீசுவரர் கோயில்

## அமைவிடம்

தாம்பரம் செங்கல்பட்டு சாலையில் கூடுவாஞ்சேரிக்கு அருகாமையில் உள்ளது. கூடுவாஞ்சேரி நந்தீசுவரர் கோயிலானது, என்ற புவியியல் ஆள்கூறுகள் கொண்டு அமையப் பெற்றுள்ளது.  
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.
# நந்திவரம் நந்தீசுவரர் கோயில்

## இறைவன்

இக்கோயிலில் உள்ள இறைவன் நந்தீசுவரர் ஆவார். இறைவி சௌந்தர்யநாயகி ஆவார்.
# நந்திவரம் நந்தீசுவரர் கோயில்

## பிற சன்னதிகள்

திருச்சுற்றில் விநாயகர், வள்ளி தெய்வானை சுப்பிரமணியர் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா உள்ளனர்.
# நகர அருங்காட்சியகம், ஐதராபாத்து

**நகர அருங்காட்சியகம்** (*City Museum*) இந்தியாவிலுள்ள தெலுங்கானா மாநிலத்தின் ஐதராபாத்தில் அமைந்திருக்கும் ஓர் அருங்காட்சியகமாகும். பூரணி அவேலி அரண்மனையில் இந்த அருங்காட்சியகம் அமைக்கப்பட்டுள்ளது.
# நகர அருங்காட்சியகம், ஐதராபாத்து

## வரலாறு

2012 ஆம் ஆண்டு மார்ச்சு மாதம் 11 ஆம் நாள் நகர அருங்காட்சியகம் தொடங்கப்பட்டது. ஐதராபாத்தை ஆட்சிபுரிந்த கடைசி மன்னரான மிர் உசுமான் அலிகானின் பெயரனும், நிசாம் மணிமண்டப அறக்கட்டளையின் தலைவருமான இளவரசர் முஃபாகாம் யாக் அருங்காட்சியகத்தைத் தொடங்கி வைத்தார்.
# நகர அருங்காட்சியகம், ஐதராபாத்து

## அருங்காட்சியகம்

கற்கால பானைகள், பெருங்கற்கால தளங்கள், ஐரோப்பிய வகை சிலைகள், சாதவாகன காலத்திய நாணயங்கள் மற்றும் பல தொல்பொருட்கள் இங்கு வைக்கப்பட்டுள்ளன.
# பிளாட்டே ஆறு

**பிளாட்டே ஆறு** நெப்ராசுக்கா மாநிலத்தின் முதன்மையான ஆறாகும். 310 மைல் நீளமுடைய இது இதன் துணை ஆறான வடக்கு பிளாட்டே ஆற்றின் நீளத்துடன் சேர்த்தால் தோராயமாக 910 மைல் நீளமுடையதாகிறது. இது ஒமாகாவுக்கு அருகில் மிசௌரி ஆற்றுடன் கலக்கிறது. பிளாட்டே பெரும்பாலும் சேரும் சகதியுமாகவும் ஆழம் குறைந்தும் பல அடிக்கடி மாறும் வண்டல் தீவுகளை உடையதாகவும் இருப்பதால் இது படகு போக்குவரத்திற்கு பயன்படுவதில்லை. இதன் நடு பெரும் சமவெளி வடிகாலும் கொலராடோவின் கிழக்கு புற ராக்கியின் வடிகாலும் மிசௌரிக்கு வடிகாலாக திகழ்கிறது. மேற்கு அமெரிக்காவிற்கு கிழக்கிலிருந்து குடிப்பெயர்ச்சி செய்தவர்களுக்கு பிளாட்டே முதன்மையான தடமாக விளங்கியது. ஆரகன் கலிபோர்னியா மோர்மன் போன்ற பல தடங்கள் இதிலிருந்து மேற்கிற்கு சென்றன. பிரெஞ்சு காரர்களே இவ்வாற்றை முதலில் கண்ட ஐரோப்பியர்களாவர். அவர்கள் முதலில் இந்த ஆறை நெப்ராசுக்கிர் என அழைத்தனர். அப்பகுதியில் வாழ்ந்த ஒடோ தொல்குடிகளின் அழைத்த பெயரிலிருந்து மொழி மாற்றம் செய்ததில் பிளாட்டே என்ற பெயர் வந்திருக்கலாம் என கருதப்படுகிறது.
# இரா. ஜெயராமன்

**இரா. ஜெயராமன்** (**நெல் செயராமன்**; 1968-2018) ஒரு விவசாயி, பாரம்பரிய விதை நெல்களைக் காக்கும் பணியில் தன்னை அர்பணித்து நெடுங்காலமாகச் செயற்பட்டுக் கொண்டு இருந்தவர். நமது நெல்லைக் காப்போம் இயக்கத்தின் ஒருங்கிணைப்பாளர். நம்மாழ்வாரின் ஓர் இணைச் செயற்பாட்டாளர் ஆவார்.
# இரா. ஜெயராமன்

## வாழ்க்கை

ஜெயராமன் திருவாரூர் மாவட்டம், திருத்துறைப்பூண்டியை அடுத்த கட்டிமேடு கிராமத்தின் ஒரு விவசாயக் குடும்பத்தில் ஏப்ரல் 15-ஆம் தேதி 1968-ஆம் ஆண்டு ராமசாமி வாண்டையார் - முத்துலெட்சுமி தம்பதிக்கு மூன்றாவது மகனாகப் பிறந்தார். 9 ஆம் வகுப்பு வரை மட்டுமே படித்த இவர், திருத்துறைப்பூண்டியில் அச்சுக்கூடத்தை நடத்தி வந்தார். தந்தையின் விவசாயத்தை இடையே செய்தார். நஞ்சில்லா உணவை முன்னிறுத்தி 2003-இல் பூம்புகார் முதல் கல்லணை வரை ஒரு மாதகாலம் நம்மாழ்வார் நடத்திய விழிப்புணர்வு நடைபயணத்தில் ஜெயராமன் பங்கேற்றார். அந்தப் பயணத்தின்போது, காட்டுயாணம் உட்பட 7 பாரம்பரிய நெல் இரகங்களின் விதைகளைச் சில விவசாயிகள் நம்மாழ்வாரிடம் வழங்கினர். அவற்றை ஜெயராமனிடம் ஒப்படைத்த நம்மாழ்வார், அவற்றை மறுஉற்பத்தி செய்து விவசாயிகளிடம் பரப்ப வேண்டும் என்று கேட்டுக்கொண்டார்.
# இரா. ஜெயராமன்

## பணிகள்

இவர் பாரம்பரிய நெல் இரகங்களை விவசாயிகள் விளைவிக்க வேண்டும் என்ற முயற்சியில், விவசாயிகளிடையே தொடர்ந்து விழிப்புணர்வு ஏற்படுத்தி வந்தார். விதைப் பாதுகாப்பு, இயற்கை விவசாயம் குறித்தும் பல்வேறு வேளாண் பணிகள் குறித்தும் விழிப்புணர்வு பிரச்சாரம் மேற்கொண்டார். பாரம்பரிய நெல் ரகங்களைத் தேடி, அவற்றை மீட்டெடுக்கும் பயணத்தை ஜெயராமன் தொடங்கினார். சுமார் 169 வகையான பாரம்பரிய, அரிய வகை நெல் வகைகளை மீட்டெடுத்துள்ளார். திருத்துறைப்பூண்டி அருகே ஆதிரெங்கம் கிராமத்தில் அமெரிக்காவில் வசிக்கும் நரசிம்மன் என்பவர் வழங்கிய 5 ஏக்கர் நிலத்தில், ஜெயராமனால் பாரம்பரிய நெல் மையம் உருவாக்கினார். இந்த மையம் இயற்கை வேளாண் ஆர்வலர்களுக்கு வழிகாட்டும் ஒரு ஆய்வு மையமாக திகழ்கிறது இவர் பாரம்பரிய நெல்விதைகளை விவசாயிகளுடன் பகிர்ந்து கொள்கிறார்.
# இரா. ஜெயராமன்

## விருதுகள்

இவர் மரபணு மாற்ற விதை திட்டங்களுக்கு எதிராகப் போராடியவர் ஆவார். பாரம்பரிய நெல் விதைகளைக் காப்பாற்றியமைக்காக மத்திய, மாநில அரசுகளின் விருதினைப் பெற்றார்.. இவரது பணிகளுக்காக விசய் தொலைக்காட்சியின் *மாற்றம் தேவை* நிகழ்ச்சி இவருக்கு *இயற்கை விதை நெல் மீட்பாளர்* விருதை வழங்கியது. இவரது பணிகளை அங்கீகரிக்கும் வகையில், தேசிய அடிப்படை நிலை கண்டுபிடிப்பு - பாரம்பரிய அறிவுக்கான விருதையும், இளம் காந்தியத் தொழில்நுட்பக் கண்டறிதலுக்கான சம்மான் விருதையும் (SRISTI) மத்திய அரசின் அறிவியல் தொழில்நுட்ப அமைச்சகம் வழங்கி கௌரவித்துள்ளது.
# இரா. ஜெயராமன்

## இறப்பு

2017 மற்றும் 2018 ஆம் ஆண்டுகளில் புற்றுநோயால் அவதிப்பட்டு வந்த இவர் சென்னையில் உள்ள அப்பல்லோ மருத்துவமனையில் சிகிச்சை மேற்கொண்டு வந்தார். பின்னர் 2018, டிசம்பர் 6 அன்று சிகிச்சை பலனின்றி காலை 5.10க்கு காலமானார்.
# மதுரையின் நிலவியல்

**மதுரை** மாநகரம் இந்தியாவின், தமிழகத்தில் உள்ளது. மேலும் இது மதுரை மாவட்டத்திற்கு நிர்வாகத் தலைமையிடமாக உள்ளது. இது தமிழகத்தின் மூன்றாவது பெரிய நகராட்சியாகும்.
# மதுரையின் நிலவியல்

## கட்டமைப்பியல்

### பிரிவுகள்

நிர்வாகக் காரணத்திற்காக, நகராட்சி நிர்வாகம் இம்மாநகராட்சியை மதுரை கிழக்கு மண்டலம், மதுரை மேற்கு மண்டலம், மதுரை வடக்கு மண்டலம், மதுரை தெற்கு மண்டலம் என நான்கு மண்டலமாக பிரித்துள்ளனர்.
# மதுரையின் நிலவியல்

## கட்டமைப்பியல்

### குடிமை வசதிகள்

இம்மாநகரம் குடிநீர் தேவைக்காக வைகையாற்றை மட்டுமே நம்பியுள்ளது.
# மதுரையின் நிலவியல்

## வருவாய் வட்டங்கள்

இம்மாவட்டம் 11 வட்டங்களாகப் பிரிக்கப்பட்டுள்ளது. அவையாவன  
1. மதுரை வடக்கு  
2. மதுரை தெற்கு  
3. மதுரை கிழக்கு  
4. மதுரை மேற்கு  
5. திருப்பரங்குன்றம்  
6. திருமங்கலம்  
7. பேரையூர்  
8. உசிலம்பட்டி  
9. வாடிப்பட்டி  
10. மேலூர்  
11. கள்ளிக்குடி
# மதுரையின் நிலவியல்

## அரசியல்

மதுரை மாவட்டத்தில் ஒரு மக்களவைத் தொகுதியும்; பத்து சட்டமன்றத் தொகுதிகளும் உள்ளன.  
1.  மேலூர்  
2.  மதுரை கிழக்கு  
3.  சோழவந்தான்  
4.  மதுரை வடக்கு  
5.  மதுரை தெற்கு  
6.  மதுரை மத்தி  
7.  மதுரை மேற்கு  
8.  திருப்பரங்குன்றம்  
9.  திருமங்கலம்  
10. உசிலம்பட்டி
# லிம்புவன்

**லிம்புவன்** பகுதி ஒரு வரலாற்று சிறப்புமிக்க இமயமலை பகுதியாகும். இது 10க்கும் மேற்பட்ட லிம்புவன் சிற்றரசுகளால் ஆனதாகும். இது தற்போதைய நேபாளம், வட சிக்கிம் இந்தியா மற்றும் மேற்கு பூட்டான் நாட்டின் பகுதிகளை உள்ளடக்கியது. லிம்புவன் என்ற சொல்லுக்கு லிம்பு இன மக்களின் இடம் என்பதாகும். (ஆங்கிலத்தில்: **Land of the Limbus**). **யகத்துங் லாஜெ** என்பது இதன் லிம்பு மொழியின் சொல்லாகும். 1774 ஆம் ஆண்டு வரையில் இது ஒரு சுதந்திர இராஜ்யம் ஆகும். பின்னாளில் கூர்க்கா இராஜ்யத்துடன் இணைந்துவிட்டது.
# நிலைமொழித் திரிபு

## நிலைமொழித்திரிபு வகை 1

- நிலைமொழியின் கடைசி எழுத்து _ல்
- வருமொழியின் முதல் எழுத்துகள்
க,ச,ப ஆகியவற்றுள் ஏதேனும் ஒன்று.
- நிலைமொழித்திரிபு___ல்__ற் _ஆகும்
# நிலைமொழித் திரிபு

## எடுத்துக்காட்டுகள்

1. கல் + சிலை____கற்சிலை
1. கல் + பாறை____கற்பாறை
1. பல் + பொடி___பற்பொடி
1. கல் + பலகை __ கற்பலகை
1. சொல் + சிறப்பு__சொற்சிறப்பு
1. சொல் + போர் __சொற்போர்
1. மல் + போர்____மற்போர்
1. வில் + போர்___விற்போர்
1. கல் + க___கற்க
1. நில் + க ___நிற்க
1. வில் + பயிற்சி _விற்பயிற்சி
1. சொல் + பயிற்சி __சொற்பயிற்சி
1. சொல் + பொருள்__சொற்பொருள்
1. பல் + பொருள் __பற்பொருள்
1. சொல் + சுவை _ சொற்சுவை
1. இயல் + கை _ இயற்கை
1. செயல் + கை_ செயற்கை
# நிலைமொழித் திரிபு

## நிலைமொழித்திரிபு வகை 2

- நிலைமொழியின் கடைசி எழுத்து_ல்_
- வருமொழியின் முதல் எழுத்துகள்__
க,ச,ப,ஆகியவற்றுள் ஏதேனும் ஒன்று.
- நிலைமொழித்திரிபு___ல் _ற் _ஆகும்
# நிலைமொழித் திரிபு

## எடுத்துக்காட்டுகள்

- ல்__இரட்டிக்காமை
1. ஆல் + இலை___ஆலிலை
1. கடல் + அலை_ கடல லை  
- ல் _எனும் எழுத்து இரட்டித்தல்
1. சொல் + ஊற்று_சொல்லூற்று
1. நல் + உறவு __நல்லுறவு
1. நல் + அறம்___நல்லறம்
1. சொல் + அறம்__சொல்லறம்
1. புல் + அறிவு_புல்லறிவு
1. புல் + அறிவாண்மை __புல்லறிவாண்மை
1. சொல் + ஆறு _சொல்லாறு
1. நல் + ஊற்று__நல்லூற்று
1. நல் + ஓர் __நல்லோர்
1. நல் + ஊர்___நல்லூர்
1. பல் + ஏர்____பல்லேர்
1. சொல்_+ ஏர்__சொல்லேர்
1. பல் + ஊழி_பல்லூழி
1. கல் + ஊர் __கல்லூர்
1. பொல் + ஆங்கு _பொல்லாங்கு
1. தொல் + உயிர்_தொல்லுயிர்
1. பல் + உயிர் _பல்லுயிர்
1. பல் + அவை_பல்லவை
1. நல் + அவை _நல்லவை
1. கல் + எழுத்து_கல்லெழுத்து
1. நல் + ஓடை _நல்லோடை
1. நல் + ஆடை_நல்லாடை
1. பல் + இலை _பல்லிலை
1. சொல் + ஆடல்__சொல்லாடல்
1. பல் + ஊட்டம்_ பல்லூட்டம்
1. பல் + இதழ்_பல்லிதழ்
1. பல் + ஓடம்_பல்
1. வில் + ஏர் _வில்லேர்
1. கல் + அளை_கல்லளை
1. தொல் +உருவம்_தொல்லுருவம்
1. பல் + உருவம் _பல்லுருவம்
1. கல் + உருவம் _கல்லுருவம்
1. வல் + அது __வல்லது
1. சொல் + அது __சொல்லது
1. வல் + ஆண்மை _வல்லாண்மை
1. சொல் + ஆண்மை _சொல்லாண்மை
1. பல் + அது _பல்லது
1. அல் + அது _ அல்லது
1. வல் + ஒலி _வல்லொலி
1. பல் + ஓசை _பல்லோசை
# நிலைமொழித் திரிபு

## நிலைமொழித்திரிபு வகை 3

- நிலைமொழியின் கடைசி எழுத்து_ள்_
- வருமொழியின் முதல் எழுத்து
க,ச,ப,ஆகியவற்றுள் ஏதேனும் ஒன்று.
- நிலைமொழித்திரிபு_ள்__ட் _ஆகும்
# நிலைமொழித் திரிபு

## எடுத்துக்காட்டுகள்

- கள் + குடி__கட்குடி
- நாள் + காட்டி__நாள்காட்டி
- புள் + சிறகு _புட்சிறகு
# பெரிய கேள்விகட்கு சுருக்கமான விடைகள்

***பெரிய கேள்விகட்கு சுருக்கமான விடைகள்*** (Brief Answers to the Big Questions) என்பது இங்கிலாந்து நாட்டைச் சேர்ந்த இயைபியல் அறிஞரான ஸ்டீவன் ஹாக்கிங் (1942-2018) எழுதிய ஒரு புத்தகமாகும். இது ஹாடர் & ஸ்டாடன் (Hodder & Stoughton) என்ற பதிப்பகத்தினரால் 16 அக்டோபர் 2018-இல் வெளியிடப் பட்டது. இப்புத்தகம், நம் பேரண்டத்தில் மறைந்து கிடைக்கும் பேருண்மைகளைப் பற்றியும், மற்றும் நாம் இப்புவி உலகில் சிக்கல்களைக் கடந்து வாழ வேண்டுமாயின், அதற்கு அறிவியல் துணை பெரிதும் தேவை என்பது பற்றியும் எடுத்துரைக்கின்றது. ஹாக்கிங் அவர்கள் இறக்கும் பொது இப் புத்தகம் முழுவதுமாக எழுதப் பட்டிருக்கவில்லை; ஆயினும், அவர் மறைவுக்குப் பிறகு அவருடைய நண்பர்கள்,குடும்பத்தினர் ஆகியோரின் துணை கொண்டு புத்தகம் முழு வடிவுக்குக் கொண்டு வரப்பட்டு, பின் வெளியிடப் பட்டது. புத்தக விற்பனையில் வரும் ஊதியத்தில் ஒரு பகுதி **தசைவற்றும் இயக்க நரம்பணு அழற்சிக் கழகம்** (Motor Neurone Disease Association), **ஸ்டீவன் ஹாக்கிங் அறக்கட்டளை** (Stephen Hawking Foundation) ஆகிய நிறுவனங்களுக்கு அளிக்கப்படும்.
# பெரிய கேள்விகட்கு சுருக்கமான விடைகள்

## உள்ளடக்கம்

இப்புத்தகம் நான்கு பகுதிகளாகப் பிரிக்கப்பட்டுள்ளது.
- ***நாம் ஏன் இந்தப் பேரண்டத்தில் தோன்றி இருக்கிறோம்?***
- ***நாம் (நெடுங் காலம்) உயிரோடு இருப்போமா?***
- ***நம் தொழில்நுட்பம் நம்மைப் பாதுகாக்குமா அல்லது அழிக்குமா?***
- ***நாம் இனிவரும் காலங்களில் எவ்வாறு மேன்மேலும் வளர்ச்சி பெறலாம்?***  
இந்த நான்கு பகுதிகளிலும் பத்து கேள்விகள் கேட்கப்பட்டு, அவற்றுக்கு சுருக்கமான விடைகளும் அளிக்கப் பட்டுள்ளன. அந்த பத்து கேள்விகளாவன:
1. கடவுள் என்று ஒருவர் இருக்கிறாரா?
1. இந்தப் பேரண்டமும், அதில் உள்ள கோடான கோடி பொருட்களும் எவ்வாறு தோன்றின?
1. அண்டத்தின் வேறு எந்தப் பகுதியிலாவது, (நம்மைப் போல்) நுண்ணறிவுள்ள உயிரினங்கள் இருக்குமா?
1. எதிர் காலத்தைக் கணிக்க இயலுமா?
1. கருந்துளை (black hole) என்னும் அண்டவெளிப் பகுதியில் இருப்பது என்ன?
1. காலப் பயணம் (time travel) என்பது உண்மையிலேயே நடக்கக் கூடியதா?
1. இந்த நில உருண்டையில் நாம் இன்னும் நெடு நாட்கள் உயிருடன் இருந்து விட முடியுமா?
1. அண்டத்தில் வேறு கோள்களைத் தேடி, அங்கு குடியேறி நம்மால் வாழ முடியுமா?
1. கணிப் பொறியில் இயங்கும் செயற்கை நுண்ணறிவு (Artificial Intelligence) என்பது மனிதன் அறிவைத் தோற்கடிக்கும் அளவுக்கு எதிர் காலத்தில் முன்னேறி விடுமா?
1. நம் எதிர் காலத்தை நாம் எப்படி அமைத்துக் கொள்வது?  
இத்துடன் மனித இனத்தை எதிர் கொண்டுள்ள பல்வேறு சிக்கல்களையும் ஆராய்கிறது:  
- மனித குலத்தை அழிக்க வல்ல நிகழ்வுகள் (66 மில்லியன் ஆண்டுகட்கு முன்பு நம் நில உருண்டையின் மீது வீழ்ந்த சிறுகோள், தொன்மா(Dinosaur) என்ற விலங்கினத்தையே அழித்ததைப் போன்றவை).
- காலநிலை மாற்றம் (climate change) (வெப்பம் மேலிட்டு, பனி உருகி, கரியமில ஆவி(carbon dioxide) வெளிப்பட்டு, உலக உருண்டையின் வெப்பம் செவ்வாய்க் கோளில் உள்ளது போல -ஆக மாறுதல்)
- அணு குண்டுப் போர் (nuclear war) (இன்னும் 1000 ஆண்டுகளில், அணு குண்டுப் போர் அல்லது சுற்றுச் சூழல் பேரழிவு நம் உலக உருண்டையை வாழ்வதற்கு இயலாத இடமாக மாற்றி விடுதல்)
- நுண்ணறிவு வாய்ந்த கணிப் பொறிகள் (இக் கணிப்பு பொறிகள் நம் விருப்பத்திற்கு எதிராக செயல் படுதல்); மற்றும் மனிதர்கள் (மரபணுக்கள் மாற்றப்பட்ட மனிதர்கள் மற்ற இயல்பான மனிதர்களுக்கு எதிராக இயங்குதல்)
# பெரிய கேள்விகட்கு சுருக்கமான விடைகள்

## பெரிய கேள்விகளுக்கான சிறிய விடைகள்

- **கடவுள்** கடவுளைப் பற்றி புரிந்துகொள்ளுதல் என்பது இயற்கையின் விதிகள் என்னவென்று புரிந்து கொள்ளுதலே. கடவுளைப் பற்றிய நல்ல புரிதல் இந்த நூற்றாண்டின் இறுதிக்குள் நமக்கு கிடைத்துவிடும் என்பது இவர் கணிப்பு. வேண்டுமானால், அறிவியல் விதிகளைக் கடவுள் என்று கூறிக் கொள்ளலாம். ஆனால், அது நாம் வணங்கும் கடவுளாக இருக்காது. கடவுள் இல்லை என்பதே கடவுளை பற்றிய எளிமையான விளக்கம். அடுத்த பிறவி என்பதற்கான சான்றுகள் ஒன்றும் இல்லை. ஆயினும், மனிதர்கள் தங்கள் ஆற்றலாலும், மரபணுக்களின் இயல்பினாலும் பல நாட்கள் வாழ வழி இருக்கலாம்.
# தனலட்சுமி சீனிவாசன் மருத்துவக் கல்லூரி மற்றும் மருத்துவமனை

**தனலட்சுமி ஸ்ரீனிவாசன் மருத்துவக் கல்லூரி மற்றும் மருத்துவமனை** பெரம்பலூர் மாவட்டத்தில் சிறுவாச்சூரில் திருச்சி – சென்னை தேசிய நெடுஞ்சாலை NH 45ல் 100 ஏக்கர் பரப்பளவில் அமைந்துள்ளது. இது 12 லட்சம் சதுர அடி கொண்டது. திருச்சி, அரியலூர் மற்றும் கடலூர் போன்ற முக்கிய மாவட்டங்களைச் சுற்றிலும் கிராமப்புற மக்களுடைய தேவைகளுக்கு இந்த நிறுவனம் உதவுகிறது. இந்த நிறுவனம் ஒரு தசாப்தத்திற்கும் மேலாக கல்வித் துறையில் இருக்கும் சீனிவாசன் அறநெறி மற்றும் கல்வி அறக்கட்டளையால் நடத்தப்படுகிறது. இந்த நிறுவனம் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், உடன் இணைந்துள்ளது.,
# தனலட்சுமி சீனிவாசன் மருத்துவக் கல்லூரி மற்றும் மருத்துவமனை

## துறைகள்

**இளங்கலைப் பாடப்பிரிவுகள்**
- M.B.B.S. மருத்துவம் மற்றும் அறுவை சிகிச்சை  
**முதுகலைப் பாடப்பிரிவுகள்**
- எம்.டி. உடற்கூறியல்
- எம்.டி. உடலியல்
- எம்.டி. உயிரி-வேதியியல்
- எம்.டி. நோயியல்
- எம்.டி. நுண்ணுயிரியல்
- எம்.டி. சமூக மருத்துவம்
- எம்.டி. மருந்தியல்  
**இணைந்த சுகாதார அறிவியல் கல்வி**
- பி.எஸ்சி - விபத்து மற்றும் அவசர சிகிச்சை
- பி.எஸ்சி - கார்டியா தொழில்நுட்பம்
- பி.எஸ்சி - சிக்கலான பாதுகாப்பு தொழில்நுட்பம்
- பி.எஸ்சி - டயாலிசிஸ் டெக்னாலஜி
- பி.எஸ்சி - ஆபரேஷன் தியேட்டர் அண்ட் அனஸ்தீசியா டெக்னாலஜி
- பி.எஸ்சி - கார்டியோ நுரையீரல் நுண்ணுயிர் பாதுகாப்பு தொழில்நுட்பம்
- பி.எஸ்சி - மருத்துவ ஆய்வக தொழில்நுட்பம்
- பி.எஸ்சி - ரேடியாலஜி இமேஜிங் டெக்னாலஜி
# திருவள்ளூர் மாவட்டத்திலுள்ள கல்வி நிலையங்கள்

**திருவள்ளூர் மாவட்டத்திலுள்ள கல்வி நிலையங்கள்** என்பது தமிழகத்தின் திருவள்ளூர் மாவட்டத்திலுள்ள கல்வி நிலையங்களைப் பற்றியதாகும்.
# திருவள்ளூர் மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

- உலகநாத நாராயணசாமி அரசினர் கலைக் கல்லூரி
- அருள்மிகு சுப்பிரமணியசுவாமி அரசினர் கலைக் கல்லூரி
- டாக்டர் சர் ஆற்காடு இலட்சுமணசுவாமி முதலியார் கலை அறிவியல் கல்லூரி
- ஜெயா கலை அறிவியல் கல்லூரி, திருவள்ளூர்
- ஜான் போஸ்கோ கலை அறிவியல் கல்லூரி, திருவள்ளூர்
- ஸ்ரீ சந்திர பிரபு ஜெயின் ஆண்கள் கல்லூரி, திருவள்ளூர்
- ஸ்ரீதேவி கலை மற்றும் அறிவியல் கல்லூரி
- ஸ்ரீ ராம் கலை அறிவியல் கல்லூரி வேப்பம்பட்டு
# திருவள்ளூர் மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

- பிரத்தியுஷா தொழில்நுட்ப மற்றும் மேலாண்மை நிறுவனம் திருவள்ளூர்
- ஸ்ரீ ராம் பொறியியல் கல்லூரி வேப்பம்பட்டு
- பஜ்ரங் பொறியியல் கல்லூரி வேப்பம்பட்டு
- இந்திரா பொறியியல் தொழில்நுட்ப கல்லூரி திருவள்ளூர்
- ஜெயா பொறியியல் கல்லூரி திருநின்றவூர்
- ஜான் போஸ்கோ பொறியியல் கல்லூரி திருவள்ளூர்
- குமரன் தொழில்நுட்ப நிறுவனம் திருவள்ளூர்
- சிவா இன்ஸ்டிடியூட் ஆஃப் ஃபிரண்டியர் டெக்னாலஜி, தொழில்நுட்ப வளாகம் வெங்கல்
- ஸ்ரீ வெங்கடேஸ்வரா பொறியியல் மற்றும் தொழில்நுட்ப கல்லூரி திருவள்ளூர்
- ஸ்ரீ வெங்கடேஸ்வரா இன்ஸ்டிடியூட் ஆப் சயின்ஸ் அண்ட் டெக்னாலஜி திருப்பாச்சூர்
- ஸ்ரீ பொறியியல் தொழில்நுட்ப கல்லூரி செம்பரப்பாக்கம்
- பனிமலர் இன்ஸ்டிடியூட் ஆப் டெக்னாலஜி பூந்தமல்லி
- பனிமலர் பொறியியல் கல்லூரி பூந்தமல்லி
- ஸ்ரீனிவாச பொறியியல் மற்றும் தொழில்நுட்ப கல்லூரி பூந்தமல்லி
- வேல் டெக் பொறியியல் கல்லூரி ஆவடி
- எல்.சி.ஆர். பொறியியல் மற்றும் தொழில்நுட்ப கல்லூரி ராமஞ்சரி
# திருவள்ளூர் மாவட்டத்திலுள்ள கல்வி நிலையங்கள்

## கல்லூரிகள்

### உணவக மேலாண்மையியல் கல்லூரிகள்

- ஸ்ரீராம் இன்ஸ்டிடியூட் ஆப் ஹோட்டல் மேனேஜ்மென்ட் அண்ட் கேட்டரிங் டெக்னாலஜி திருவள்ளூர்
- ஸ்ரீ வெங்கடேஸ்வரா இண்டர்நேஷனல் இன்ஸ்டிடியூட் ஆப் கேட்டரிங் & ஹோட்டல் மேனேஜ்மென்ட் திருவள்ளூர்
- விக்டரி இன்ஸ்டிடியூட் ஆப் ஹோட்டல் மேனேஜ்மென்ட் அண்ட் கேட்டரிங் டெக்னாலஜி, திருவள்ளூர்
# திருவள்ளூர் மாவட்டத்திலுள்ள கல்வி நிலையங்கள்

## கல்லூரிகள்

### பல் மருத்துவ கல்லூரிகள்

- பிரியதர்ஷினி பல் மருத்துவ கல்லூரி மற்றும் மருத்துவமனை திருவள்ளூர்
# திருவள்ளூர் மாவட்டத்திலுள்ள கல்வி நிலையங்கள்

## கல்லூரிகள்

### ஆசிரியர் பயிற்சி கல்லூரிகள்

- இந்திரா ஆசிரியர் பயிற்சி கல்லூரி
# திருவள்ளூர் மாவட்டத்திலுள்ள கல்வி நிலையங்கள்

## கல்லூரிகள்

### செவிலியர் பயிற்சி கல்லூரிகள்

- இந்திரா செவிலியர் பயிற்சி கல்லூரி
# திருவள்ளூர் மாவட்டத்திலுள்ள கல்வி நிலையங்கள்

## கல்லூரிகள்

### மருந்தியல் கல்லூரிகள்

- ஜெயா மருந்தியல் கல்லூரி திருநின்றவூர்
- நேஷனல் காலேஜ் ஆப் பார்மசி திருநின்றவூர்
# நேட்ரோபைலைட்டு

**நேட்ரோபைலைட்டு** *(Natrophilite)* என்பது NaMnPO4 என்ற மூலக்கூறு வாய்ப்பாடு கொண்ட ஒரு கனிமம் ஆகும். தூய நிலையில் இக்கனிமம் மஞ்சள் நிறத்தில் காணப்படுகிறது. இக்கனிமத்தின் படிகங்கள் நேர்ச்சாய்சதுரம் முதல் இரட்டை கூர்நுனிக்கோபுரம் வரையிலான படிக வடிவங்க்களைக் கொண்டிருக்கிறது. மேலும், இப்படிகங்கள் ஒளிபுகும் தன்மையும் ஒளி கசியும் தன்மையும் கொண்டவையாக உள்ளன. மோவின் அளவுகோலில் 4.5 மற்றும் ஐந்து என்ற கடினத்தன்மை அளவை பெற்றுள்ள இக்கனிமம் கதிரியக்கப் பண்பு அற்றதாக உள்ளது.
# பசுபதிநாதர் கோயில்

**பசுபதிநாதர் கோயில்** (*Pashupatinath Temple*) என்பது இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தின் நிர்வாகத் தலைமையிட நகரமான மண்டோசோர் என்ற ஊரில் பாயும் சிவானா ஆற்றின் கரையில் சிவபெருமானுக்காக அர்ப்பணிக்கப்பட்ட கோயில் ஆகும்.  
பாசுபத மரபினர்களுக்குரிய எட்டு முகம் கொண்ட இச்சிவலிங்க கோயில், கிபி 5 - 6-ஆம் நூற்றாண்டில் குப்தர்களால் கட்டப்பட்டது.
# பசுபதிநாதர் கோயில்

## இதனையும் காண்க

- தம்நார் குகைகள்
- தர்மராஜேஸ்வரர் குடைவரைக் கோயில்
# டிஜிட்டல் பணப்பை

**எண்ணிமப் பணப்பை** அல்லது **டிஜிட்டல் பணப்பை** (*digital wallet*) என்பது ஒரு மென்பொருள். தற்பொழுது இம்மென்பொருள் உலகளாவிய பயன்பாட்டிற்கு வந்துள்ளது. உலகில் பலராலும் மிகுதியாக பயன்படுத்தப்படும் மென்பொருளாக திகழ்கிறது. உங்களுடைய கடன் அட்டை, பற்று அட்டை, முகவரிகள், உரிமங்கள் என எல்லாவற்றையும் இதில் சேமித்து வைக்க வேண்டும். அது இரகசியக் குறியீடுகளாக திறன்பேசியில் அமர்ந்து கொள்ளும். அதற்கென தனிப்பட்ட கடவுச் சொற்களை வைத்துக் கொள்ளலாம்.  
கூகுள் நிறுவனம் டிஜிட்டல் பணப்பை மென்பொருளை முதன் முதலில் 2012 ஆண்டு அளவில் சந்தைப்படுத்தியது. ஒரு பொருளை கடை ஒன்றில் வாங்கும் போது, திறன்பேசியை கடையிலுள்ள கருவியில் தட்டினால் போதும். உங்கள் கடனட்டை மூலம் பணம் செலுத்தப்பட்டு விடும். இதற்கு 'அண்மைத் தகவல் தொடர்பு' (*Near field communication*) எனப்படும் அருகாமைத் தொடர்பு தொழில்நுட்பம் அவசியம். ஆண்ட்ராய்டு இயங்குதளம், துவங்கி வைத்த இந்த பயணம் இன்று பல வடிவங்களில், பல இயங்கு தளங்களில் வளர்ந்து ஆப்பிள் ஐஓஎஸ்-இல் 'பாஸ்புக்' (*Passbook*) என்னும் பெயரில் நுழைந்திருக்கிறது.
# 2018 மாவீரர் நாள்

2018 ஆம் ஆண்டின் மாவீரர் நாள் நவம்பர் 27, 2018 அன்று இலங்கையிலும் உலகின் பல்வேறு நாடுகளிலும் கடைப்பிடிக்கப்பட்டது.
# 2018 மாவீரர் நாள்

## இலங்கையில்

### யாழ்ப்பாணம்

- கோப்பாய் மாவீரர் துயிலும் இல்லத்தில் அஞ்சலி செலுத்தப்பட்டது.
- யாழ் பல்கலைக்கழகத்தில் நடந்த நினைவுகூரல் நிகழ்ச்சியில் மாணவர்கள் கலந்துகொண்டனர்.
- வடமராச்சி கிழக்குப் பகுதியில் குடும்பத்தினர் அஞ்சலிச் சுடர்களை ஏற்றினர்.
# 2018 மாவீரர் நாள்

## இலங்கையில்

### கிளிநொச்சி

- கனகபுரம் மாவீரர் துயிலும் இல்லத்தில் குடும்பத்தினர் அஞ்சலி செலுத்தினர்.
# 2018 மாவீரர் நாள்

## இலங்கையில்

### வவுனியா

வவுனியாவின் பல்வேறு பகுதிகளில் நினைவேந்தல் நிகழ்வுகள் நடைபெற்றன.
# 2018 மாவீரர் நாள்

## இலங்கையில்

### அம்பாறை

அம்பாறை கஞ்சிகுடிச்சாறு மாவீரர் துயிலும் இல்லத்தில் உறவினர்கள் மற்றும் தமிழ் மக்களாள் அஞ்சலி செலுத்தப்பட்டது.
# 2018 மாவீரர் நாள்

## இந்தியாவில்

தஞ்சாவூரில் நாம் தமிழர் கட்சி சார்பில் நடந்த நினைவுகூரல் நிகழ்ச்சியில் அக்கட்சியின் தலைவர் சீமான் தலைமையுரை ஆற்றினார். புதுச்சேரியில் மில்லர் பேரறையில் நினைவுகூரல் நிகழ்ச்சி நடந்தது.
# 2018 மாவீரர் நாள்

## மலேசியாவில்

மலேசியாவில் வாழும் தமிழர்கள் சார்பாக நினைவுகூரல் நிகழ்ச்சி நடந்தது.
# 2018 மாவீரர் நாள்

## ஐக்கிய இராச்சியத்தில்

இலண்டன் நகரத்தில் ஆயிரக்கணக்கான தமிழர்கள் ஒன்றுகூடி மாவீரர் நாளை நினைவுகூர்ந்தனர். நகரின் எக்சல் நடுவத்தில் நடந்த நினைவுகூரல் நிகழ்வில் உரைகளும் இசை நிகழ்ச்சிகளும் இடம்பெற்றன. தாயகமான இலங்கையில் மாலை 6.05 மணிக்கு நினைவுச் சுடர் ஏற்றப்பட்ட அதே நேரத்தில் ஐக்கிய ராச்சியத்திலும் தமிழர்கள் மெழுகுவர்த்திகளை ஏற்றினர். போரில் உயிரிழந்த வீரர்களின் நினைவாக தாற்காலிகமாக ஏற்படுத்தப்பட்ட நடுகற்களின் முன்னர் குடும்பத்தார் தியாகச் சுடர்களை ஏற்றினர். துயிலும் இல்லம் பாடல் இசைக்கப்பட்டது.
# 2018 மாவீரர் நாள்

## சுவிட்சர்லாந்தில்

- சூரிக்கு நகரில் ஆயிரக்கணக்கான தமிழர்கள் ஒன்றுகூடினர். போரில் உயிரிழந்த வீரர்களின் படங்களுக்கு அஞ்சலி செலுத்தப்பட்டது.
# கௌசல்யா சங்கர்

** கௌசல்யா சங்கர்** என்பவர் தமிழகத்தைச் சேர்ந்த சமூகச் செயற்பாட்டாளர் மற்றும் உடுமலை சங்கர் கொலை வழக்கு மூலம் அறியப்பட்டவர் ஆவார். உடுமலையைச் சேர்ந்த பட்டியலின இளைஞரான சங்கரை பழனியைச் சேர்ந்த சின்னச்சாமியின் மகளான இவர் காதல் திருமணம் செய்தார். கவுசல்யாவின் பெற்றோர், சங்கரை 2016 மார்ச் 13 ஆம் நாள் ஆணவக் கொலை செய்தனர். கொலைக்குக் காரணமான கவுசல்யாவின் பெற்றோர் காவல்துறையால் கைது செய்யப்பட்டு நீதிமன்றத்தால் தண்டிக்கப்பட்டனர்.  
சங்கரின் மரணத்திற்குப் பின்னர் சங்கர் குடும்பத்தினருடன் வசித்து வந்த கௌசல்யா சாதி ஒழிப்புச் செயற்பாட்டாளாராக அறியப்பட்டார். கௌசல்யாவிற்கு மாதம்தோறும் 11,250 ரூபாய் ஓய்வூதியமும், சங்கரின் தந்தை வேலுச்சாமிக்குச் சத்துணவுத் துறையில் வேலையும் தமிழக அரசு வழங்கியது. மார்ச் 13 2018 இல் *சங்கர் சமூக நீதி அறக்கட்டளை* என்ற பெயரில் தனிப்பயிற்சி மையத்தை கௌசல்யா தொடங்கினார்.
# கௌசல்யா சங்கர்

## மறுமணம்

கொளத்தூர் மணி, தியாகு மற்றும் எவிடன்ஸ் கதிர் தலைமையில் 2018 டிசம்பர் 9 ஆம் நாள் தந்தை பெரியார் திராவிடக் கழகத்தில் சக்தி என்பவரைக் கௌசல்யா மறுமணம் செய்துகொண்டார். இத்திருமணத்திற்குப்பின் சக்தி மீது சில பாலியல் புகார்கள் வந்ததன் அடிப்படையில், கொளத்தூர் மணி மற்றும் தியாகுவால் விசாரிக்கப்பட்டு, சக்திக்கு 3 லட்சம் அபராதம் விதிக்கப்பட்டது. கௌசல்யாவும் சக்தியின் தவறுக்கு வருத்தம் தெரிவித்து தீர்ப்பை ஏற்றுக் கொண்டார்.
# பரக்பூர்

**பரக்பூர்** (**Barrackpore**, or **Barrackpur**), இந்தியாவின் மேற்கு வங்காள மாநிலத்தின் வடக்கு 24 பர்கானா மாவட்டத் தலைமையிடமும், நகராட்சியும் ஆகும். மாநிலத் தலைநகரான கொல்கத்தாவிற்கு வடக்கே 15 கி.மீ. தொலைவில் பரக்பூர் நகரம் உள்ளது.
# பரக்பூர்

## பெயர் காரணம்

பிரித்தானிய கிழக்கிந்திய கம்பெனியின் படைவீரர்களின் முதல் பாசறையாகவும், போர் பயிற்சி புரியும் இடமாக இருந்ததால், இவ்விடத்திற்கு பரக்பூர் எனப் பெயராயிற்று.
# பரக்பூர்

## வரலாறு

1772ல் பரக்பூர், இந்தியாவில் கம்பெனி ஆட்சி காலத்தில், முதலாவது ஆங்கிலேய போர்ப்படைவீரர்களின் பயிற்சி கூடமாகவும், குடியிருப்பு நகரமாகவும் இருந்தது. மேலும் பரக்பூர் நகரம், இந்தியத் தலைமை ஆளுநரின் வாழ்விடம் மற்றும் அலுவலமாக விளங்கியது.  
ஆங்கிலேய ஆட்சிக்கு எதிராக நடைபெற்ற இரண்டு சிப்பாய்க் கிளர்ச்சிகளில் முதன்மையான, 1824ல் சிப்பாய் பிண்டி திவாரி தலைமையில் நடைபெற்ற பரக்பூர் பரக்பூர் சிப்பாய் கிளர்ச்சி நடைபெற்றது.  
முதலாம் ஆங்கிலேய-பர்மியப் போரின் போது, கடல் கடந்து கப்பல்களில் பர்மாவிற்கு செல்வது என்பது தங்களின் சமூக வழக்கத்திற்கு எதிரானது எனக்கூறி கப்பலில் ஏற மறுத்து கிளர்ச்சி செய்தனர். கிளர்ச்சி செய்த இந்த இந்து சிப்பாய்களை, ஆங்கிலேயப் படைவீரர்கள் பீரங்கிகளால் தாக்கிக் கொன்றனர்.1857 சிப்பாய்க் கிளர்ச்சியின் போது பரக்பூரில் இந்து மற்றும் இசுலாமிய சிப்பாய்கள், மங்கள் பாண்டே தலைமையில் ஆங்கிலேய அரசுக்கு எதிராக கிளர்ச்சி செய்தனர்.
# பரக்பூர்

## மக்கள்தொகை பரம்பல்

2011-ஆம் ஆண்டின் இந்திய மக்கள்தொகை கணக்கெடுப்பின் படி, பரக்பூர் நகர மக்கள்தொகை 1,52,783 ஆகும். அதில் ஆண்கள் 78,349 (51%), பெண்கள் 74,434 (49%) ஆகவுள்ளனர். ஆறு வயதிற்குட்பட்ட குழந்தைகள் 11,786 ஆக உள்ளனர். எழுத்தறிவு 1,25,144 (88.76%) ஆகவுள்ளது. பரக்பூர் நகரத்தில் வங்காள மொழி பேசும் இந்துக்கள்
85.76%, இசுலாமியர்கள் 13.37% மற்றும் பிற சமயத்தவரகள் 0.86% ஆகவுள்ளனர்.
# பரக்பூர்

## பொருளாதாரம்

### தொழில்கள்

இந்தியத் தரைப்படை மற்றும் விமானப்படைவீரர்களின் பாசறைகள் பரக்பூர் நகரத்தில் உள்ளது. மேலும் வேளாண்மை, மீன் பிடி தொழில், தோட்டக்கலைத் தொழில்கள் வளர்ச்சியடைந்துள்ளது.  
கொல்கத்தா பெருமாநகராட்சியின் வலாயத்தில் பரக்பூர் நகராட்சி அமைந்துள்ளது.
# பரக்பூர்

## இதனையும் காண்க

- பராக்பூர் சிப்பாய் கிளர்ச்சி, 1824
# பராக்பூர் கிளர்ச்சி

**பராக்பூர் கிளர்ச்சி** (**Barrackpore mutiny**) கொல்கத்தா அருகில் இருந்த பரக்பூர் இராணுவ பாசாறையில் இருந்த ஆங்கிலேய இராணுவ அதிகாரிகளுக்கு எதிராக இந்தியச் சிப்பாய்கள், நவம்பர் 1824ல் நடத்திய கிளர்ச்சியாகும்.
# பராக்பூர் கிளர்ச்சி

## கிளர்ச்சிக்கான காரணங்கள்

முதலாம் ஆங்கிலேய-பர்மியப் போரில் (1824–26) கலந்து கொள்வதற்காக, போர்க்கப்பல்கள் மூலம் கடல் கடந்து பர்மா செல்வதற்கு, இந்து சமய சிப்பாய்கள், தங்கள் இந்து சமயம் மற்றும் சமூக பழக்க வழக்கங்களின் படி பாவம் எனக்கருதி வன்மையாக மறுத்தனர். இக்காரணத்தை ஆங்கிலேய படைத்தலைவர்கள் ஏற்க மறுத்து, கட்டாயாமாக கடல் கடந்து கப்பல்கள் மூலம் பர்மா செல்ல இந்தியச் சிப்பாய்களுக்கு உத்தரவிட்டனர். இதனால் இந்தியச் சிப்பாய்கள், பிரித்தானிய இராணுவ அதிகாரிகள் மீது சினம் கொண்டனர்.  
எனவே கடல் கடந்து பர்மா செல்ல மறுத்த இந்தியச் சிப்பாய்கள், ஆங்கிலேய இராணுவ அதிகாரிகளுக்கு எதிராக பிண்டி திவாரி தலைமையில் கிளர்ச்சி செய்தனர்.  
நவம்பர் 1-2 1824ல் நடைபெற்ற கிளர்ச்சியின் போது, இந்தியச் சிப்பாய்கள் மீது பீரங்கி தாக்குதல் தொடுத்து 180 பேரைக் கொன்று ஆங்கிலேயப் படைத்தலைவர்கள் கிளர்ச்சியை அடக்கினர். கிளர்ச்சிக்குப் பின்னர் 12 இந்தியச் சிப்பாய்களை தூக்கிலிட்டனர். மேலும் பிறர்க்கு ஆயுள் தண்டணை விதித்தனர். 47வது படைப்பிரிவு கலைக்கப்பட்டு, இந்திய சிப்பாய்களின் அதிகாரிகளான சுபேதார்களை பணி நீக்கம் செய்தனர். ஆங்கிலேய அதிகாரிகளை பிற படைப்பிரிவுகளுக்கு மாற்றினர்.
# பராக்பூர் கிளர்ச்சி

## நினைவுச்சின்னம்

பராக்பூர் கிளர்ச்சிக்கு தலைமை தாங்கி, பின்னர் தூக்கிலிடப்பட்ட பிண்டி திவாரியின் நினைவாக, அவர் தூக்கிலிடப்பட்ட இடத்தில் அவரது நினைவை போற்றும் விதத்தில் கோயில் ஒன்றை அமைத்தனர்.
# பராக்பூர் கிளர்ச்சி

## இதனையும் காண்க

- வேலூர் சிப்பாய் எழுச்சி
- சிப்பாய்க் கிளர்ச்சி, 1857
# உலக இயன்முறை மருத்துவ தினம்

**உலக இயன்முறை மருத்துவ தினம்** உலகளவில் உள்ள இயன்முறை மருத்துவர்களால் கொண்டாடப்படுகிறது. இத் துறையை சார்ந்தவர்கள் மக்களிடையே இயன்முறை மருத்துவத்தைப்பற்றி அதன் நன்மைகளையும் நுட்பங்களையும் எடுத்து சொல்கின்றனர். மக்களுக்கு உடலியக்கம், தசை பலம் பாதுகாத்தல், உடல் ஆரோக்கியம், மூட்டசைவு என பல விசயங்களையிப்பற்றி விழிப்புணர்வு வழங்கப்படுகிறது. உலக இயன்முறை மருத்துவ தினம் செப்டம்பர் மாதம் 8ஆம் நாள் அனுசரிக்கப்படுகிறது. இயன்முறை மருத்துவத்திற்கான உலகக் கூட்டமைப்பு மூலம் 1996 ஆம் ஆண்டிலிருந்து இது கொண்டாடப்படுகிறது.
# இயன்முறை மருத்துவத்திற்கான உலகக் கூட்டமைப்பு

இயன்முறை மருத்துவத்திற்கான உலகக் கூட்டமைப்பு (**ஆங்கிலம்:WCPT**) 1951 ஆம் ஆண்டு உருவாக்கப்பட்டது. இது இயன்முறை மருத்துவத்திற்கான உலகின் ஒற்றைக்குரல் ஆகும். இதில் மொத்தம் 129க்கும் மேற்பட்ட உலக நாடுகள் உறுப்பினராக உள்ளன. இதன் மூலம் 600000 இயன்முறை மருத்துவர்கள் உலகமுழுவதும் அறியப்படுகின்றனர்.  
இயன்முறை மருத்துவத்திற்கான உலகக் கூட்டமைப்பு இயன்முறை மருத்துவ வளர்ச்சிக்கும் உலகளாவிய சுகாதாரத்திற்காகவும் இயங்குகிறது. இக் கூட்டமைப்பு தனி மனித உயரிய தரமான சுகாதாரம் மற்றும் அறிவியல் சார்ந்த மருத்துவ ஆராய்வு, வைத்தியம் வழங்குதல் முதலியவற்றை நெறிப்படுத்துகிறது.  
இது ஒரு இலாப நோக்கற்ற அமைப்பு ஆகும். மேலும் ஐக்கிய இராஜ்யத்தில் பதிவு பெற்ற கூட்டமைப்பு ஆகும். மேலும் இது 1952 ஆம் ஆண்டு முதல் உலக சுகாதார அமைப்பு மூலம் அங்கீகரிக்கப்பட்ட அமைப்பாக இருந்து வருகிறது.
# இயன்முறை மருத்துவத்திற்கான உலகக் கூட்டமைப்பு

## வரலாறு மற்றும் வளர்ச்சி

1951 ஆம் ஆண்டு 11 நிறுவன உறுப்பினர்களான ஆஸ்திரேலியா, கன்னடா, டென்மார்க், பின்லாந்து, பெரிய பிரித்தானியா, நியூஸிலாந்து, நார்வே, தென் ஆப்பிரிக்கா, மேற்கு ஜெர்மனி, ஸ்வீடன் மற்றும் அமெரிக்க ஐக்கிய நாடுகள் ஆகிய நாடுகள் ஒருங்கிணைந்து இந்த கூட்டமைப்பை உருவாக்கினர்.  
முதல் சர்வதேச கூட்டமும் இரண்டாவது பொதுக்கூட்டமும் 1953 ஆம் ஆண்டு ஐக்கிய இராச்சியம் நாட்டின் லண்டன் நகரில் நடந்தது. இதில் முதல் செயற்குழு தேர்ந்தெடுக்கப்பட்டது.  
**இயன்முறை மருத்துவத்திற்கான உலகக் கூட்டமைப்பு** துறை சார்ந்த வளர்ச்சி அறிக்கை மற்றும் கல்வியியல் வழிகாட்டுதல் வழங்குகிறது. இது ஐந்து மண்டல அமைப்புகளாக வளர்ச்சி அடைந்துள்ளது. மேலும் சர்வதேச இயன்முறை மருத்துவ அமைப்புகளுடன் இணைந்துள்ளது. இதன் துணை அமைப்புகளாக 12 அங்கீகரிக்கப்பட்ட அமைப்புகள் உள்ளன.
# இயன்முறை மருத்துவத்திற்கான உலகக் கூட்டமைப்பு

## கூட்டங்கள்

இயன்முறை மருத்துவத்திற்கான உலகக் கூட்டமைப்பின் கூட்டங்கள் இரண்டு வருடத்திற்கு ஒரு முறை நடத்தப்படுகிறது. இயன்முறை மருத்துவத்திற்கான உலகக் கூட்டமைப்பின் கூட்டம் இயன்முறைமருத்துவத்தின் சர்வதேச அளவில் நடத்தப்படும் பெரிய கூட்டமான இதில் இயன்முறைமருத்துவர்கள், துறை சார்ந்த மருத்துவர்கள், ஆசிரியர்கள், ஆராய்ச்சியாளர்கள், மேலாளர்கள் மற்றும் கொள்கை தயாரிப்பாளர்களின் ஒருங்கிணைப்பு ஆகும். மேலும் இது துறை சார்ந்த வளர்ச்சி முன்னேற்றம் மற்றும் நடப்பு நிகழ்வுகள் ஆகியன பற்றி விவாதிக்கும் கூட்டம் ஆகும்.
இயன்முறை மருத்துவத்திற்கான உலகக் கூட்டமைப்பின் கூட்டம் 2021 ஆம் ஆண்டு ஐக்கிய அரபு அமீரகம் நாட்டில் உள்ள துபாய் நகரில் நடைபெற உள்ளது.
# இயன்முறை மருத்துவத்திற்கான உலகக் கூட்டமைப்பு

## கூட்டங்கள்

### முந்தைய கூட்டங்கள்

- 2019 செனிவா,சுவிட்சர்லாந்து-(நடவடிக்கை)
- 2017 கேப் டவுன், தென் ஆப்பிரிக்கா – (நடவடிக்கை)
- 2015 சிங்கப்பூர் – (நடவடிக்கை)
- 2011 ஆம்ஸ்டர்டாம், நெதர்லாந்து – (நடவடிக்கை )
- 2007 வான்கூவர், கன்னடா – (நடவடிக்கை )
- 2003 பார்செலோனா, ஸ்பெயின் – (நடவடிக்கை )
- 1999 யோக்கோகாமா, ஜப்பான்
- 1995 வாஷிங்டன், ஐக்கிய அமெரிக்க நாடுகள்
- 1991 லண்டன், ஐக்கிய இராச்சியம்
- 1987 சிட்னி, ஆஸ்திரேலியா
- 1982 ஸ்டாக்ஹோம், ஸ்வீடன்
- 1978 டெல் அவீவ், இஸ்ரேல்
- 1974 மொண்ட்ரியால், கன்னடா
- 1970 ஆம்ஸ்டர்டாம், நெதர்லாந்து
- 1967 மெல்போர்ன், ஆஸ்திரேலியா
- 1963 கோபனாவன், டென்மார்க்
- 1959 பாரிஸ், பிரான்ஸ்
- 1956 நியூயார்க், ஐக்கிய அமெரிக்க நாடுகள்
- 1953 லண்டன், ஐக்கிய இராச்சியம்
# அன்னை ஆயிஷா கலை அறிவியல் மகளிர் கல்லூரி

**அன்னை ஆயிஷா கலை அறிவியல் மகளிர் கல்லூரி** பெரம்பலூர் மாவட்டம் வாலிகண்டபுரத்தில் உள்ள ஒரு கலை அறிவியல் மகளிர் கல்லூரி ஆகும்.இது 2016 ஆம் ஆண்டு நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைந்துள்ளது. இந்த கல்லூரி கலை மற்றும் அறிவியல் ஆகியவற்றில் பல்வேறு படிப்புகளை வழங்குகின்றது.  
அன்னை ஆயிஷா கலை அறிவியல் மகளிர் கல்லூரி லெப்பைக்குடிக்காடு சங்கம் அறக்கட்டளையின் ஒரு கல்வி நிறுவனமாகும். பெண் கல்வியாளர்களை ஊக்குவிக்கும் வகையில் 2016 ஆம் ஆண்டில் நிறுவப்பட்டது..
# அன்னை ஆயிஷா கலை அறிவியல் மகளிர் கல்லூரி

## துறைகள்

1. இளங்கலை தமிழ்
1. இளங்கலை ஆங்கிலம்
1. இளங்கலை கணினி அறிவியல்
1. இளங்கலை கணிதம்
1. இளங்கலை ஊட்டச்சத்து மற்றும் உணவு கட்டுப்பாடு
1. இளங்கலை வியாபார நிர்வாகம்
1. இளங்கலை வணிகவியல்
# தனலட்சுமி சீனிவாசன் மகளிர் கலை அறிவியல் கல்லூரி, பெரம்பலூர்

**தனலட்சுமி சீனிவாசன் மகளிர் கலை அறிவியல் கல்லூரி** பெரம்பலூர் மாவட்டத்தில் துறையூர் சாலையில் செஞ்சேரி எனும் இடத்தில் அமைந்துள்ளது. 1994 ஆம் ஆண்டு முதல் சீனிவாசன் அறநெறி மற்றும் கல்வி அறக்கட்டளையால் நடத்தப்படுகிறது.
.
# தனலட்சுமி சீனிவாசன் மகளிர் கலை அறிவியல் கல்லூரி, பெரம்பலூர்

## இளங்கலை

- இளங்கலை ஆங்கிலம்
- இளங்கலை வியாபார நிர்வாகம்
- இளங்கலை வணிகவியல்
- இளங்கலை கணினி பயன்பாட்டியல்
- இளங்கலை வணிகவியல் & கணினி பயன்பாட்டியல்
- இளங்கலை தமிழ் இலக்கியம்
- இளங்கலை உயிர்வேதியியல்
- இளங்கலை உயிரிதொழில்நுட்பவியல்
- இளங்கலை வேதியியல்
- இளங்கலை கணினி அறிவியல்
- இளங்கலை கணிதம்
- இளங்கலை நுண்ணுயிரியல்
- இளங்கலை இயற்பியல்
- இளங்கலை நாகரீக தொழில்நுட்பம் மற்றும் ஆடை வடிவமைப்பு
- இளங்கலை ஊட்டச்சத்து & உணவுமுறை
- இளங்கலை மருத்துவமனை நிர்வாகம்
- இளங்கலை தடய அறிவியல்
- இளங்கலை உணவு தொழில்நுட்பம் மற்றும் தரக் கட்டுப்பாடு
- இளங்கலை உளவியல்
- இளங்கலை வியாபார நிர்வாகம், விமான மேலாண்மை
# தனலட்சுமி சீனிவாசன் மகளிர் கலை அறிவியல் கல்லூரி, பெரம்பலூர்

## முதுகலை

- முதுகலை தமிழ்
- முதுகலை ஆங்கிலம்
- முதுகலை வியாபார நிர்வாகம்
- முதுகலை கணினி பயன்பாட்டியல்
- முதுகலை உயிர்வேதியியல்
- முதுகலை வணிகவியல்
- முதுகலை உயிரிதொழில்நுட்பவியல்
- முதுகலை வேதியியல்
- முதுகலை கணினி அறிவியல்
- முதுகலை கணிதம்
- முதுகலை நுண்ணுயிரியல்
- முதுகலை இயற்பியல்
- முதுகலை வணிகவியல் & கணினி பயன்பாட்டியல்
# நியாயப் பிரவேசம்

**நியாயப்பிரவேசம்** சமக்கிருதத்திலுள்ள ஒரு பௌத்த தருக்க நூல் ஆகும். இந்நூல் சீன, திபெத்திய மொழிகளில் மொழிபெயர்க்கப்பட்டுள்ளது. நியாயப் பிரவேசத்தை இயற்றியவர் திண்ணாகர் என்று கருதப்படுகின்றது . ஆனால் அதனை மறுக்கும் துச்சி சங்கராசுவாமின் என்று கருதுகின்றார். நியாயப் பிரவேசத்தை ஆனந்த் சங்கர் துருவா பதிப்பித்துள்ளார். மணிமேகலை காப்பியம், நியாயப் பிரவேசத்தைப் பின்பற்றித் தோன்றியது என்று கருதப்படுகிறது.
# கைத்தறி நகர்

**கைத்தறி நகர்** என்பது மதுரை மாவட்டம், திருப்பரங்குன்றம் வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த, சௌராட்டிர கைத்தறி கூட்டுறவு நெசவாளர்கள் சங்க உறுப்பினர்களுக்கான குடியிருப்புகள் ஆகும். இதன் அஞ்சல் சுட்டு எண் 625005 ஆகும்.  
இராமகிருஷ்ணா நெசவாளர்கள் கூட்டுறவு சங்கத்தின் தலைவரும், முன்னாள மதுரை கிழக்கு சட்டமன்றத் தொகுதியின் சட்டமன்ற உறுப்பினருமான கே. எஸ். ராமகிருஷ்ணன் அவர்களது முயற்சியால், தமிழ்நாடு அரசு கைத்தறித்துறை நிதியுதவியுடன் 1985ல் நிறுவப்பட்ட கைத்தறி நகரில், கீழ்கண்ட எட்டு நெசவாளர்கள் கூட்டுறவு சங்கங்களின் உறுப்பினர்களுக்காக, தலா 3 செண்ட் நிலத்தில் ஓட்டு வீடுகள் கட்டி வழங்கப்பட்டன. அவைகள்:  
1. இராமகிருஷ்ணா கூட்டுறவு நெசவாளர்கள் சங்க காலனி
1. இராதகிருஷ்ணன் நெசவாளர் கூட்டுறவு சங்க காலனி
1. மாருதி நெசவாளர் கூட்டுறவு சங்க காலனி
1. நடனகோபாலநாயாகி நெசவாளர் கூட்டுறவு சங்க காலனி
1. பகத்சிங் கூட்டுறவு நெசவாளர்கள் சங்க காலனி
1. அங்கயற்கண்ணி கூட்டுறவு நெசவாளர்கள் சங்க காலனி
1. நேரு கூட்டுறவு நெசவாளர்கள் சங்க காலனி
1. பாலாஜி கூட்டுறவு நெசவாளர்கள் சங்க காலனி
# கைத்தறி நகர்

## அமைவிடம்

திருப்பரங்குன்றம் மலையின் பின்புறத்தின் அமைந்த கைத்தறி நகர், மதுரை பெரியார் பேருந்து நிலையத்திலிருந்து அவனியாபுரம் வழியாக 11 கி.மீ. தொலைவிலும்; மாட்டுத்தாவணி பேருந்து நிலையத்திலிருந்து அவனியாபுரம் வழியாக 19 கி.மீ. தொலைவிலும், ஆரப்பாளையம் பேருந்து நிலையத்திலிருந்து பழங்காநத்தம் வழியாக 12 கி.மீ. தொலைவிலும், திருப்பரங்குன்றத்திலிருந்து 3.8 கி.மீ. தொலைவிலும் உள்ளது.
# கைத்தறி நகர்

## அரசியல்

நிலையூர் 1 பிட் ஊராட்சியில் அமைந்த கைத்தறி நகர், திருப்பரங்குன்றம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டது.
# கைத்தறி நகர்

## பண்பாடு, நாகரிகம்

கைத்தறி நகர் அனைத்து சௌராட்டிரா மக்கள் பேச்சு வழக்கில் சௌராட்டிர மொழியினை பேசுகின்றனர். மேலும் இம்மக்கள் தமிழ் மொழியில் நன்கு எழுதவும், பேசவும் செய்கின்றனர். கைத்தறி நகர் பாலாஜி நெசவாளர்கள் சங்க காலனியில் அமைந்த பாலாஜி வெங்கடேசப் பெருமாள் கோயில் மற்றும் அங்கயற்கண்ணி நெசவாளர்கள் கூட்டுறவு சங்க காலனியில் அமைந்த அங்கயற்கண்ணி கோயில் புகழ் பெற்றது.
# கைத்தறி நகர்

## அருகமைந்த ஊர்கள்

கைத்தறி நகரை சுற்றிலும் திருப்பரங்குன்றம், நிலையூர், வடபழஞ்சி, ஹார்விப்பட்டி, திருநகர், கூத்தியார்குண்டு, பெருங்குடி, தனக்கன்குளம் மற்றும் கருவேலம்பட்டி, தோப்பூர் மற்றும்கப்பலூர் போன்ற ஊர்கள் உள்ளது.
# கைத்தறி நகர்

## வங்கி மற்றும் அஞ்சலகம்

- கனரா வங்கி, நிலையூர் கிளை
- துணை அஞ்சலகம், நிலையூர்
# கைத்தறி நகர்

## அருகமைந்த கல்வி நிலையங்கள்

- என். கே. குப்பையன் நடுநிலைப் பள்ளி
- தியாகராசர் பொறியியல் கல்லூரி
- தியாகராசர் மேலான்மைக் கல்லூரி
- சௌராஷ்டிரா கல்லூரி
- சரஸ்வதி நாராயணன் கல்லூரி
# கைத்தறி நகர்

## போக்குவரத்து

அனுப்பானடி மற்றும் மதுரை பெரியார் பேருந்து நிலையத்திலிருந்து நகரப் பேருந்துகள் கைத்தறி நகருக்கு செல்கிறது.
# கைத்தறி நகர்

## போக்குவரத்து

### பேருந்து நிலையம்

கைத்தறி நகருக்கு அருகமைந்த பேருந்து நிலையம், திருப்பரங்குன்றத்தில் உள்ளது.
# கைத்தறி நகர்

## போக்குவரத்து

### தொடருந்து நிலையம்

கைத்தறி நகரிலுருந்து 3 கி.மீ. தொலைவில் திருப்பரங்குன்றம் தொடருந்து நிலையம் உள்ளது.
# கைத்தறி நகர்

## போக்குவரத்து

### வானூர்தி நிலையம்

கைத்தறி நகரிலிருந்து மதுரை பன்னாட்டு வானூர்தி நிலையம் 9 கி.மீ. தொலைவில் உள்ளது.
# கைத்தறி நகர்

## இதனையும் காண்க

- நிலையூர் 1 பிட் ஊராட்சி
- நிலையூர் 2 பிட் ஊராட்சி
# பொண்ணுக்கு தங்க மனசு (தொலைக்காட்சித் தொடர்)

**பொண்ணுக்கு தங்க மனசு** என்பது ஆகஸ்ட் 20 ஆம் திகதி முதல் விஜய் தொலைக்காட்சியில் திங்கள் முதல் வெள்ளி வரை இரவு 8 மணிக்கு ஒளிபரப்பாகி, 24 ஜூன் 2019 ஆம் ஆண்டு முதல் திங்கள் முதல் சனி வரை பிற்பகல் 1:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இத்தொடர் மலையாள மொழியில் பெரும் வெற்றி பெற்ற ‘ஸ்திரீதனம்’ எனும் தொடரின் மறு ஆக்கம் செய்யப்பட்டுள்ளது.  
இந்த தொடர் பணக்கார வீட்டுக்கு மருமகளாகச் செல்லும் நடுத்தர குடுப்பத்தை சேர்ந்த திவ்யாவின் வாழ்க்கை என்ன ஆகிறது என்பதுதான் கதை. ஹாரிசன் இயக்கும் இத்தொடருக்கு மார்ட்டின் ஜோ என்பவர் ஒளிப்பதிவு செய்துள்ளார். இந்த தொடர் 12 திசம்பர் 2020 அன்று 559 அத்தியாயங்களுடன் நிறைவு பெற்றது.
# பொண்ணுக்கு தங்க மனசு (தொலைக்காட்சித் தொடர்)

## கதைச்சுருக்கம்

நடுத்தர குடுப்பத்தை சேர்ந்த திவ்யா எனும் பெண், பிரசாந்த் என்ற பணக்கார வீட்டு பையனை விரும்புகிறாள். அந்த பணக்கார வீட்டுக்கு மருமகளாகச் சொல்லுகிறாள். பணம்தான் வாழ்க்கை என்று வாழ்பவர் பிரசாந்தின் தாயான சேதுலட்சுமி, தன் மகனை ஒரு பணக்கார பெண்ணுக்குதான் கட்டித் தரவேண்டும் என்ற எண்ணத்துடன் இருக்கிறார். அதனால் திவ்யா போன்ற நடுத்தர வீட்டு பெண் மற்றும் அவள் மூலமாக வரும் வரதட்சணையில் அவருக்கு திருப்தி இல்லை. அந்த பணக்கார வீட்டுக்கு மருமகளாகச் செல்லும் திவ்யாவின் வாழ்க்கை என்ன ஆகிறது என்பதுதான் தொடர்.
# பொண்ணுக்கு தங்க மனசு (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ராதிகா (பகுதி:1-102) → விந்துஜா விக்ரமன் (பகுதி:107-559) - திவ்யா
- அஸ்வின் - பிரசாந்த்
- சிரிஷா (பகுதி:1-62) → சித்ரா ஷெனோ (பகுதி:63-559) - சேதுலட்சுமி லட்சுமணன் (எதிர்மறை கதாபாத்திரம்)
# பொண்ணுக்கு தங்க மனசு (தொலைக்காட்சித் தொடர்)

## நடிகர்கள்

### துணை கதாபாத்திரங்கள்

- கே.எஸ். ஜி. வெங்கடேஷ் - ராமநாதன் (திவ்யாவின் தந்தை)
- ரஜினி முரளி - மஞ்சுளா ராமநாதன் (திவ்யாவின் அம்மா)
- வினீஜா விஜய் - வித்யா (திவ்யாவின் தங்கை)
- --- - லட்சுமணன் (சேதுலட்சுமியின் கணவன் மற்றும் பிரசாந்த் தந்தையார்)
- தேவி சந்தனா - சரதா லக்ஷ்மன் (லக்ஷ்மணனின் 2வது மனைவி)
- --- - கார்த்திகா (லட்சுமணனின் மகள்)
- விகாஷ் சம்பத் - கார்த்திக் லட்சுமணன் (சேதுவின் மூன்றாவது மகன்)
- நியாஸ் கான் - வசந்த லட்சுமணன் (சேதுவின் இரண்டாவது மகன்)
- தேஜஸ்வினி சேகர் (1-356) → சுவாதி தாரா - வேணி வசந்த் (வசந்தின் மனைவி) (எதிர்மறை கதாபாத்திரம்)
- சுஜா வாஸன் - சுபா (சேதுலட்சுமியின் மகள்)
- கோட்டயம் ரஷீத் - சுகுமாரன் (வேணியின் தந்தையார்)
- யுவராணி (1-120) → ஜெனிபர் ஆண்டனி - சாந்தி (வேணியின் தாய்)
- மகாலட்சுமி - மயூரி
- பிரதீபா முத்து -
- மது மோகன் -
# பொண்ணுக்கு தங்க மனசு (தொலைக்காட்சித் தொடர்)

## நடிகர்களின் தேர்வு

முதலில் திவ்யா என்ற கதாபாத்திரத்தில் ராதிகா நடித்தார், அத்தியாயம் 107 முதல் அவருக்கு பதிலாக விந்துஜா விக்ரமன் திவ்யாவாக நடித்துள்ளார். அழகு தொடரில் நடித்த நடிகர் அஸ்வின், பிரசாந்தாக நடிக்க, இத்தொடரின் முக்கியக் கதாபாத்திரமான சேதுலட்சுமியாக நடிகை சிரிஷா (முன்னர்) சித்ரா ஷெனோ (தற்பொழுது) நடித்துள்ளார்கள்.
# பொண்ணுக்கு தங்க மனசு (தொலைக்காட்சித் தொடர்)

## நேர அட்டவணை

இந்த தொடர் 20 ஆகத்து 2018 ஆம் ஆண்டு முதல் நெஞ்சம் மறப்பதில்லை என்ற தொடருக்கு பதிலாக இரவு 8 மணிக்கு ஒளிபரப்பானது. பாண்டியன் ஸ்டோர்ஸ் என்ற தொடருக்காக இந்த தொடர் ஜூன் 24 2019ஆம் ஆண்டு முதல் மதியம் 1:30 மணிக்கு மாற்றப்பட்டது. 5 நாட்கள் மட்டும் ஒளிபரப்பான இந்த தொடர் பின்னர் 6 நாட்களுக்கு ஒளிபரப்பானது. பின்னர் கொரோனாவைரசு காரணத்தால் 27 மார்ச் 2020 முதல் தற்காலிகமாக நிறுத்தப்பட்டு 27 ஜூலை 2020 முதல் மீண்டும் அதே நேரத்தில் நேரத்தில் ஒளிபரப்பாகி 12 திசம்பர் 2020 முதல் நிறைவு பெற்றது.  
| 20 ஆகஸ்ட் 2018 - 22 ஜூன் 2019 | <> திங்கள் - வெள்ளி </> | 20:00 | 1-220 |
| --- | --- | --- | --- |
| 24 ஜூன் 2019 - 27 மார்ச் 2020 | திங்கள்-சனி </> | 13:30 | 221-559 |
| 27 ஜூலை 2020 - 12 திசம்பர் 2020 |  |  |  |
# பொண்ணுக்கு தங்க மனசு (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
**2019**  
| 2020 | } |
| --- | --- |
# பொண்ணுக்கு தங்க மனசு (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் ஹாட் ஸ்டார் என்ற இணைய மூலமாகவும் பார்க்க முடியும்.
# அரண்மனை கிளி (தொலைக்காட்சித் தொடர்)

**அரண்மனை கிளி** என்பது விஜய் தொலைக்காட்சியில் 24 செப்டம்பர் 2018 முதல் 27 மார்ச்சு 2020 ஆம் ஆண்டு வரை திங்கள் முதல் வெள்ளி வரை ஒளிபரப்பான தொலைக்காட்சி நாடகத் தொடர் ஆகும்.  
இந்தத் தொடரை அணில் இயக்க, புதுமுக நடிகை மோனிஷா ஜானுவாகவும், அர்ஜுனாக புதுமுக நடிகர் சூர்யா தர்ஷன் மற்றும் மீனாட்சியாக நடிகை பிரகதியும் வில்லியாக துர்கா கதாபாத்திரத்தில் நடிகை நீலிமா ராணியும் நடித்துள்ளனர். இந்தத் தொடர் கொரோனாவைரசு காரணத்தால் 27 மார்ச்சு 2020 முதல் 390 அத்தியாயங்களுடன் நிறுத்தப்பட்டுள்ளது.
# அரண்மனை கிளி (தொலைக்காட்சித் தொடர்)

## கதைச்சுருக்கம்

மாற்றுத்திறனாளியான அர்ஜுனுக்கும் மற்றும் அவன் தாய் மீனாட்சிக்கும் ஜானுவை சுத்தமாகப் பிடிக்காத நிலையில், சர்ந்தர்ப்ப சூழ்நிலையால் அருஜுனை திருமணம் செய்யும் ஜானு, அந்த வீட்டுக்கு வாழ வருகிறாள். எல்லோருடைய வெறுப்புகளையும் மீறி, அந்த வீட்டிலுள்ளவர்களின் மனதில் ஜானு இடம்பிடிப்பாளா? என்பதுதான் இந்தத் தொடரின் கதை.
# அரண்மனை கிளி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- மோனிஷா - ஜானு
- கிராமத்தைச் சேர்ந்த ரொம்பவே வெகுளிப் பெண், அர்ஜுனின் மனைவி.
- சூர்யா தர்ஷன் - அர்ஜுன்
- பணக்கார வீட்டைச் சேர்ந்த மாற்றுத்திறனாளி ஜானுவின் கணவன்.
- பிரகதி - மீனாட்சி
- அர்ஜுனின் தாய், மிகப்பெரிய தொழிலதிபர். தன் மகனுக்குப் பிடித்த பெண்ணைத்தான் அவனுக்குத் திருமணம் செய்துவைக்க வேண்டும் என்பது அவருடைய கனவு.
- நீலிமா ராணி - துர்கா ராகவன்
- அர்ஜுனின் உறவினர், மீனாட்சியை பழி வாங்க நினைக்கிறாள்.
# அரண்மனை கிளி (தொலைக்காட்சித் தொடர்)

## நடிகர்கள்

### ஜானு குடும்பத்தினர்

- காயத்ரி யுவராஜ் - ரேணுகா (ரேணு, ஜானகியின் சகோதரி)
- அரவிந்தராஜ்--- - நடராஜன் (ஜானகி மற்றும் ரேணுவின் அப்பா)
# அரண்மனை கிளி (தொலைக்காட்சித் தொடர்)

## நடிகர்கள்

### அர்ஜுனின் குடும்பத்தினர்

- --- - சுந்தரேசர் (மீனாட்சியின் கணவன், அர்ஜுனின் தந்தையார்)
- விஷ்ணு உன்னிகிருஷ்ணன் அரவிந்த் சுந்தரேசர் (அர்ஜுனின் சகோதரர்)
- மானஸ் சவாலி - ராகவன் (துர்காவின் கணவன்)
- நவ்யா ஸ்வாமி - ஷில்பா (அர்ஜுனின் குழந்தைப் பருவ நண்பர்)
- "மைனா" நந்தினி - வியஜா
- வி.ஜே. விஷால் - ஆகாஷ் (யமுனாவின் மகன்)
- சத்ர ராவ் சச்சின் → நித்திய ரவீந்திரன் - யமுனா
- சியாம் - செல்வம் (அர்ஜுனின் கவனிப்பாளர்)
- மதுமிதா - ஆர்த்தி (யமுனாவின் மகள்)
- சிவநாதராக - ரவிச்சந்திரன்
# அரண்மனை கிளி (தொலைக்காட்சித் தொடர்)

## நேரம் மாற்றம்

விஜய் தொலைக்காட்சியில் செப்டம்பர் 24ஆம் திகதி முதல் திங்கள் முதல் வெள்ளி வரை இரவு 9 மணிக்கு ஒளிபரப்பாகி, நவம்பர் 11, 2019 முதல் இரவு 9:30 மணிக்கு ஒளிபரப்பாகி, பின்னர் 30 டிசம்பர் 2019 முதல் இரவு 9:45 மணிக்கு ஒளிபரப்பாகி கொரோனாவைரசு காரணத்தால் 27 மார்ச்சு 2020 முதல் நிறுத்தப்பட்டுள்ளது.
# அரண்மனை கிளி (தொலைக்காட்சித் தொடர்)

## மறு ஆக்கம்

- இந்த தொடர் கன்னட மொழியில் 'அறமெனே கிள்ளி' என்ற பெயரில் மறு ஆக்கம் செய்யப்பட்டு ஸ்டார் சுவர்ணா தொலைக்காட்சியில் ஒளிபரப்பானது.
# அரண்மனை கிளி (தொலைக்காட்சித் தொடர்)

## மொழி மாற்றம்

இந்த தொடர் தெலுங்கு மொழியில் 'மஹல்லா கோகிலா' என்ற பெயரில் மொழி மாற்றம் செய்யப்பட்டு மா தொலைக்காட்சியில் டிசம்பர் 15 முதல் ஒளிபரப்பாகிறது .
# அரண்மனை கிளி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# பாண்டியன் ஸ்டோர்ஸ் (தொலைக்காட்சித் தொடர்)

**பாண்டியன் ஸ்டோர்ஸ்** என்பது விஜய் தொலைக்காட்சியில் அக்டோபர் 1, 2018 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பான தொலைக்காட்சி நாடகத் தொடர் ஆகும்.  
இது அண்ணன் தம்பிகள் 4 பேரைச் சுற்றி அமையும் கதைக்களம் ஆகும். இந்த தொடரில் ஸ்டாலின், சுஜிதா, குமரன் தங்கராஜன், வெங்கட் ரங்கநாதன், சித்ரா, ஹேமா ராஜ்குமார், சரவணன் விக்ரம் மற்றும் பலர் நடித்திருந்தனர்.  
இந்த தொடரின் இறுதி அத்தியாயம் 28 அக்டோபர் 2023 அன்று ஒளிபரப்பப்பட்டு, 1,348 அத்தியாயங்களுடன் நிறைவு பெற்றது.
இந்த தொடரின் இரண்டாம் பாகம் **பாண்டியன் ஸ்டோர்ஸ்: தந்தை சொல் மிக்க மந்திரம் இல்லை** என்ற பெயரில் 30 அக்டோபர் 2023 ஒளிபரப்பாகிறது.
# பாண்டியன் ஸ்டோர்ஸ் (தொலைக்காட்சித் தொடர்)

## கதைச்சுருக்கம்

பாண்டியன் ஸ்டோர்ஸ் என்னும் மளிகை கடை ஒன்றை நடத்தி வருகின்றனர் அண்ணன், தம்பி நால்வர். இந்த குடும்பத்தின் மூத்த மருமகள் தனலட்சுமி. அனைவரையும் அன்பால் அரவணைப்பவர். தன் கணவரின் தம்பிகளை, தன் பிள்ளைகள் போல் பார்த்துக் கொள்வார். இந்த குடும்பத்தில் மற்ற மருமகளாக வரும் மீனா, முல்லை ஆகியோரால் இவர்களின் மகிழ்ச்சியும், ஒற்றுமையும் நீடிக்குமா? என்பதுதான் இந்த தொடரின் கதை.
# பாண்டியன் ஸ்டோர்ஸ் (தொலைக்காட்சித் தொடர்)

## நடிகர்கள்

### முதன்மை கதாபாத்திரங்கள்

- ஸ்டாலின் - சத்தியமூர்த்தி பாண்டியன் (மூர்த்தி)
- சுஜிதா - தனலட்சுமி சத்தியமூர்த்தி (தனம்)
- வெங்கட் ரங்கநாதன் - ஜீவானந்தம் (ஜீவா)
- குமரன் தங்கராஜன் - கதிரவன் (கதிர்)
- ஹேமா ராஜ்குமார் - மீனாட்சி ஜீவானந்தம் (மீனா)
- சித்ரா (2018-2020) → காவியா - முல்லை கதிர்
- சரவணன் விக்ரம் - கண்ணன்
# பாண்டியன் ஸ்டோர்ஸ் (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- ஷீலா - லட்சுமி (சத்தியமூர்த்தி, ஜீவா, கதிர், கண்ணன் ஆகியோரின் தாய்)
- சாந்தி வில்லியம்ஸ் - "பிள்ளையார் பட்டி" பார்வதி (முல்லையின் தாய்)
- ரோசரி - முருகநாதன் (முல்லையின் தந்தை)
- சுமங்கலி - காமாட்சி (தனலட்சுமி அம்மா)
- டேவிட் சாலமன் - ராஜா (தனலட்சுமியின் சகோதரன்)
- கம்பம் மீனா செல்லமுத்து - கஸ்தூரி
- சத்யா சாய் - மெஹருன்னிசா (430-)
# பாண்டியன் ஸ்டோர்ஸ் (தொலைக்காட்சித் தொடர்)

## சிறப்புத் தொடர்கள்

- மீனாவின் வளைகாப்பு நிகழ்வு தனித் தொடராக ஒளிபரப்பானது. அதில் விஜய் டிவியின் மற்ற திரைத்தொடர்களில் நடித்த நடிகைகள் சிறப்புத் தோற்றத்தில் பங்கேற்றனர்.
- ஜீவா - மீனா ஆகியோரின் குழந்தைக்கு பெயரிடும் நிகழ்வும் தனித்தொடராக ஒளிபரப்பானது.
- பாரதி கண்ணம்மா திரைத்தொடரின் கதாப்பாத்திரங்கள் ஐந்து நாட்கள் இத்தொடரில் தோன்றினர்.
- ராஜா ராணி திரைத்தொடரில், மீனாவும் முல்லையும் பங்கேற்றதாக காட்சிகள் அமைக்கப்பட்டா.
# பாண்டியன் ஸ்டோர்ஸ் (தொலைக்காட்சித் தொடர்)

## நேர அட்டவணை

இந்த தொடர் 1 அக்டோபர் 2018 முதல் 21 ஜூன் 2019 வரை திங்கள் முதல் வெள்ளி வரை இரவு 10 மணிக்கு ஒளிபரப்பானது. பிக் பாஸ் தமிழ் 3 என்ற நிகழ்ச்சிக்காக 24 ஜூன் 2019 முதல் இரவு 8 மணிக்கு நேரம் மாற்றப்பட்டு ஒளிபரப்பாகி வருகின்றது.  
| 1 அக்டோபர் 2018 - 21 ஜூன் 2019 | <> திங்கள் - வெள்ளி </> | 22:00 | 1-188 |
| --- | --- | --- | --- |
| 24 ஜூன் 2019 - 28 அக்டோபர் 2023 | <> திங்கள்-வெள்ளி </> | 20:00 | 189-1,348 |
# பாண்டியன் ஸ்டோர்ஸ் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# பாண்டியன் ஸ்டோர்ஸ் (தொலைக்காட்சித் தொடர்)

## வேறு மொழிகளில் மறுதயாரிப்பு

| மொழி | தலைப்பு | தொலைக்காட்சி | ஒளிபரப்பப்பட்டது | அத்யாயங்கள் |
| --- | --- | --- | --- | --- |
| தெலுங்கு | வதினம்மா | ஸ்டார் மா | 6 மே 2019 | ஒளிபரப்பில் |
| கன்னடம் | வரலக்ஷ்மி ஸ்டோர்ஸ் | ஸ்டார் சுவர்ணா | 17 ஜூன் 2019 - 16 ஏப்ரல் 2020 | 275 |
| மராத்தி | சஹ குடும்ப் சஹ பரிவார் | ஸ்டார் பிரவா | 24 பிப்ரவரி 2020 | ஒளிபரப்பில் |
| பெங்காலி | பாகலோக்கி | ஸ்டார் ஜல்ஷா | 31 ஆகஸ்ட் 2020 | ஒளிபரப்பில் |
| மலையாளம் | சாந்த்வனம் | ஏஷ்யாநெட் | 21 செப்டம்பர் 2020 | ஒளிபரப்பில் |
# பாண்டியன் ஸ்டோர்ஸ் (தொலைக்காட்சித் தொடர்)

## விருதுகளும் பரிந்துரைகளும்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2019 | கலாட்டா நட்சத்திரா தொலைக்காட்சி விருதுகள் 2019 | சிறந்த ஜோடி | ஹேமா & வெங்கட் ரங்கநாதன் |  |
| சித்ரா & குமரன் தங்கராஜன் |  |  |  |  |
# விக்கிப்பீடியா:Statistics/weekly/9-Dec-2018
# சூரியக் கோயில், ஜாம்நகர்

**கோப் சூரியக் கோயில்** (**Gop temple**) இந்தியாவின் குஜராத் மாநிலத்தில், சௌராஷ்டிர தீபகற்பத்தில் அமைந்த ஜாம்நகர் மாவட்டத்தின் ஜாம்ஜோத்பூர் தாலுக்காவில், சின்வாரி கிராமத்தில் அமைந்த இக்கோயில் கிபி 525-550களில் கட்டப்பட்டு சூரிய தேவனுக்கு அர்ப்பணிக்கப்பட்ட கோயிலாகும்.
# சூரியக் கோயில், ஜாம்நகர்

## இதனையும் காண்க

- சூரியன் கோயில், குஜராத்
- கொனார்க் சூரியன் கோயில், ஒடிசா
- மார்தாண்ட சூரியன் கோயில், காஷ்மீர்
- சூரியனார் கோவில், ஆடுதுறை, தமிழ்நாடு
- அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
- சூரிய மதம்
- ராணியின் கிணறு  
=
# சிங்கப்பூர் போர்

**சிங்கப்பூர் போர்** <small>அல்லது</small> **சிங்கப்பூரின் வீழ்ச்சி** (ஆங்கிலம்: *Battle of Singapore* <small>அல்லது</small> *Fall of Singapore*), என்பது இரண்டாம் உலகப் போரின் போது, தென்கிழக்காசியாவில் நடைபெற்ற ஒரு போர் ஆகும். பசிபிக் போரின் ஒரு பகுதியாக, சிங்கப்பூரை கைப்பற்ற வந்த ஜப்பானியர்களுக்கும், பிரித்தானியர்களுக்கும் இடையே 1942 பிப்ரவரி 8-ஆம் தேதியில் இருந்து 1942 பிப்ரவரி 15-ஆம் தேதி வரையில் நடைபெற்ற போரைக் குறிக்கின்றது.  
சிங்கப்பூர் போரின் முடிவில், பிரித்தானியர்களிடமிருந்து சிங்கப்பூரை ஜப்பானியர்கள் கைப்பற்றினர். சிங்கப்பூர் போரில் 80,000 பிரித்தானிய வீரர்கள் போர்க் கைதிகளாக ஜப்பானியரிடம் பிடிபட்டனர். அதில் நாற்பதாயிரத்துக்கும் மேலானோர் இந்திய தேசிய இராணுவத்தில் சேர்ந்தனர்.
# சிங்கப்பூர் போர்

## பொது

போருக்கு முன்பு, ஜப்பானிய தளபதி தோமோயுகி யமாசிதா *(General Tomoyuki Yamashita)* சுமார் 30,000 வீரர்களுடன் தீபகற்ப மலேசியாவின் கிழக்குக்கரைப் பகுதிகளில் தரை இறங்கினார். மலாயா காடுகளின் ஈரத் தன்மை, ஜப்பானியர்களுக்கு எதிராகக் கடும் சோதனைகளை வழங்கும் என ஆங்கிலேயர்கள் தவறாகக் கணித்து விட்டார்கள்.  
ஜப்பானியர்களின் வேகமான முன்னேற்றத்தினால் பிரித்தானிய நேச நாட்டுப் படைகள் விரைவாகப் பின்வாங்கின. ஜப்பானியர்கள் மிக வேகமாக முன்னேறி, மலாயாவில் ஒவ்வொரு நகரமாகக் கைப்பற்றினார்கள். இறுதியில் மலாயா முழுவதையும் ஒரே மாதத்தில் கைப்பற்றினார்கள்.
# சிங்கப்பூர் போர்

## பொது

### பசிபிக் போரின் தொடக்கம்

1941 டிசம்பர் 8-ஆம் தேதி நள்ளிரவுக்குப் பிறகு மலாயா, கிளாந்தான், பாத்தாங் பாக் அமாட் கடற்கரையில் *(Pantai Padang Pak Amat)* ஜப்பானியர்கள் கரை இறங்கினர். பிரித்தானிய இந்திய இராணுவத்துக்கும் *(British Indian Army)* ஜப்பானிய இராணுவத்துக்கும் இடையே பெரும் போர் மூண்டது.  
பேர்ள் துறைமுகத் தாக்குதலுக்கு *(Attack on Pearl Harbor)* முன்னர் ஒரு மணி நேரத்திற்கு முன்பு தான் இந்த கோத்தா பாரு மோதல் நடந்தது. இந்த கோத்தா பாரு மோதல் தான், பசிபிக் போரின் தொடக்கத்தையும்; மலாயாவில் ஜப்பானிய ஆக்கிரமிப்பின் தொடக்கத்தையும் குறிக்கின்றது.
# சிங்கப்பூர் போர்

## பொது

### பிரித்தானியத் தளபதி ஆர்தர் பெர்சிவல்

பிரித்தானியத் தளபதி லெப்டினன்ட் ஜெனரல், ஆர்தர் பெர்சிவல் *(Lieutenant-General, Arthur Percival),* சிங்கப்பூரில் 85,000 நேச நாட்டுப் படைகளுக்குத் தலைமை தாங்கினார். இருப்பினும் அவரின் படைப் பிரிவுகளுக்குப் பலம் சற்றே குறைவாக இருந்தன.  
பெரும்பாலான பிரிவுகளுக்கு, வெப்பமண்டலக் காடுகளில் போர் புரியும் அனுபவம் குறைவு. அதே சமயத்தில் எண்ணிக்கையில் நேச நாட்டுப் படையினர் ஜப்பானியர்களை விட அதிகமாக இருந்தனர்.